CELEX: 32005R0458
Language: et
Date: 2005-03-21
Title: Komisjoni määrus (EÜ) nr 458/2005, 21. märts 2005, millega kuulutatakse välja alaline pakkumismenetlus Tšehhi sekkumisameti valduses oleva pehme nisu eksportimiseks

22.3.2005   
            
            
               ET
            
            
               Euroopa Liidu Teataja
            
            
               L 75/3
            
         
      KOMISJONI MÄÄRUS (EÜ) nr 458/2005,
   21. märts 2005,
   millega kuulutatakse välja alaline pakkumismenetlus Tšehhi sekkumisameti valduses oleva pehme nisu eksportimiseks
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (1) eriti selle artiklit 6,
   ning arvestades järgmist:
   
               (1)
            
            
               Komisjoni määrusega (EMÜ) nr 2131/93, (2) on kehtestatud sekkumisametite valduses oleva teravilja müügi kord ja tingimused.
            
         
               (2)
            
            
               Praegust turuolukorda arvesse võttes tuleks kuulutada välja alaline pakkumismenetlus Tšehhi sekkumisameti valduses oleva 300 000 tonni pehme nisu eksportimiseks.
            
         
               (3)
            
            
               Toimingute ja nende järelevalve nõuetekohase teostamise tagamiseks tuleb sätestada erikord. Selleks tuleks sätestada tagatiste esitamise kava, millega tagatakse eesmärkide saavutamine, ilma et ettevõtjatele tekiks sellest ülemääraseid kulutusi. Sellest tulenevalt tuleks kehtestada erandid teatavatest eeskirjadest, eriti määruses (EMÜ) nr 2131/93 sätestatud eeskirjadest.
            
         
               (4)
            
            
               Kui pehme nisu äraviimine viibib rohkem kui viis päeva või kui nõutud tagatise vabastamine viibib sekkumisameti süül, peab asjaomane liikmesriik maksma hüvitist.
            
         
               (5)
            
            
               Ennetamaks reimporti tuleks toetust maksta ainult eksportimisel teatavatesse kolmandatesse riikidesse.
            
         
               (6)
            
            
               Määruse (EMÜ) nr 2131/93 artikli 7 punktiga 2a nähakse ette võimalus hüvitada edukale pakkujale väikseimad veokulud ladustamiskoha ja tegeliku väljumiskoha vahel; pidades silmas Tšehhi Vabariigi geograafilist asendit, tuleks seda sätet kohaldada.
            
         
               (7)
            
            
               Käesolevas määruses ettenähtud meetmed on kooskõlas teraviljaturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Tšehhi sekkumisamet kuulutab käesoleva määruse sätete kohaselt välja alalise pakkumismenetluse oma valduses oleva pehme nisu eksportimiseks vastavalt määrusele (EMÜ) nr 2131/93.
   Artikkel 2
   1.   Pakkumismenetlus hõlmab kuni 300 000 tonni pehme nisu eksportimist kolmandatesse riikidesse, välja arvatud Albaaniasse, Bulgaariasse, Horvaatiasse, Bosniasse ja Hertsegoviinasse, Serbiasse ja Montenegrosse, (3) endisesse Jugoslaavia Makedoonia Vabariiki, Liechtensteini, Rumeeniasse ja Šveitsi.
   2.   300 000 tonni pehme nisu ladustamispiirkonnad on nimetatud I lisas.
   Artikkel 3
   1.   Olenemata määruse (EMÜ) nr 2131/93 artikli 16 kolmandast taandest, makstakse ekspordil pakkumises märgitud hind, ilma kuise tõusuta.
   2.   Käesoleva määruse kohaselt toimuva ekspordi suhtes ei kohaldata eksporditoetust, ekspordimaksu ega igakuist hinnatõusu.
   3.   Määruse (EMÜ) nr 2131/93 artikli 8 lõiget 2 ei kohaldata.
   4.   Kohaldades määruse (EMÜ) nr 2131/93 artikli 7 punkti 2a, hüvitatakse edukale pakkujale väikseimad veokulud ladustamiskoha ja tegeliku väljumiskoha vahel.
   Artikkel 4
   1.   Ekspordilitsentsid kehtivad väljaandmise kuupäevast määruse (EMÜ) nr 2131/93 artikli 9 tähenduses kuni väljaandmisele järgneva neljanda kuu lõpuni.
   2.   Käesoleva pakkumismenetluse raames esitatavatele pakkumistele ei või lisada komisjoni määruse (EÜ) nr 1291/2000 (4) artikli 49 kohaselt esitatavaid ekspordilitsentsi taotlusi.
   Artikkel 5
   1.   Erandina määruse (EMÜ) nr 2131/93 artikli 7 lõikest 1, lõpeb esimese osalise pakkumismenetluse raames pakkumiste esitamise tähtaeg 31. märtsil 2005. aastal kell 9.00 hommikul (Brüsseli aja järgi).
   2.   Iga osalise pakkumismenetluse raames lõpeb pakkumiste esitamine igal nädala neljapäeval kell 9.00 hommikul (Brüsseli aja järgi), välja arvatud 5. mail 2005.
   3.   Viimane osaline pakkumismenetlus lõpeb 23. juunil 2005. aastal kell 9.00 hommikul (Brüsseli aja järgi).
   4.   Pakkumised tuleb esitada Tšehhi sekkumisametile:
   
               Statní zemdlský intervenční fond
            
         
               Odbor rostlinných komodit
            
         
               Ve Smečkách 33
            
         
               CZ-110 00, Praha 1
            
         
               Tel: (420-2) 22 87 16 67/403
            
         
               Faks: (420-2) 22 29 68 06 404.
            
         Artikkel 6
   1.   Sekkumisamet, ladustaja ja edukas pakkuja võtavad eduka pakkuja taotluse korral taotleja soovil ja ühisel kokkuleppel, kas enne laost äraviimist või laost äraviimise ajal kontrollanalüüsi jaoks ühiselt vähemalt iga 500 tonni kohta ühe võrdlusproovi ja analüüsivad neid. Sekkumisametit võib esindada volinik, tingimusel et see ei ole ladustaja.
   Vaidluse korral saadetakse analüüsitulemused komisjonile.
   Kontrollanalüüsi jaoks ettenähtud võrdlusproovid võetakse ja neid analüüsitakse seitsme tööpäeva jooksul pärast eduka pakkuja vastavat taotlust või kolme tööpäeva jooksul, kui proovid võetakse laost äraviimise ajal. Kui proovi lõplikud analüüsitulemused näitavad, et kvaliteet:
   
               a)
            
            
               on pakkumismenetluse teadaandes märgitud kvaliteedist kõrgem, peab edukas pakkuja võtma partii vastu sellisena;
            
         
               b)
            
            
               on sekkumise jaoks sätestatud miinimumomadustest kõrgem, kuid pakkumismenetluse teadaandes kirjeldatud kvaliteedist madalam, peab edukas pakkuja võtma partii vastu sellisena, kui kõrvalekalded kõnealustest kriteeriumitest ei ületa järgmisi piire:
               
                           —
                        
                        
                           üks kilogramm hektoliitri kohta mahukaalu puhul, mis ei tohi siiski olla väiksem kui 75 kg/hl,
                        
                     
                           —
                        
                        
                           üks protsent niiskusesisalduse puhul,
                        
                     
                           —
                        
                        
                           pool protsenti komisjoni määruse (EÜ) nr 824/2000 (5) lisa punktides B.2 ja B.4 kindlaksmääratud lisandite puhul ning
                        
                     
                           —
                        
                        
                           pool protsenti komisjoni määruse (EÜ) nr 824/2000 lisa punktis B.5 kindlaksmääratud lisandite puhul nii, et väliste haigustunnustega terade ja tungalterade lubatud protsendimäär jääb samaks,
                        
                     edukas pakkuja peab võtma partii vastu sellisena;
            
         
               c)
            
            
               on sekkumise jaoks sätestatud miinimumomadustest kõrgem, kuid pakkumiskutse teadaandes kirjeldatud kvaliteedist madalam, ning kõrvalekalded ületavad punktis b sätestatud piire, võib edukas pakkuja:
               
                           —
                        
                        
                           võtta partii vastu sellisena või
                        
                     
                           —
                        
                        
                           keelduda asjaomase partii vastuvõtmisest. Edukas pakkuja vabastatakse kõikidest asjaomase partiiga seotud kohustustest ja tagatised vabastatakse pärast seda, kui ta on teavitanud vastavalt II lisale viivitamata komisjoni ja sekkumisametit; tagatist ei vabastata siiski juhul, kui edukas pakkuja taotleb, et sekkumisamet eraldaks talle sekkumisvarudest ilma lisatasuta teise partii ettenähtud kvaliteediga pehmet nisu. Partii tuleb asendada kolme päeva jooksul pärast eduka pakkuja vastavat taotlust. Edukas pakkuja teatab sellest vastavalt II lisale viivitamata komisjonile;
                        
                     
         
               d)
            
            
               on sekkumise jaoks sätestatud miinimumomadustest madalam, ei tohi edukas pakkuja asjaomast partiid ära viia. Edukas pakkuja vabastatakse kõikidest asjaomase partiiga seotud kohustustest ja tagatised vabastatakse pärast seda, kui ta on teavitanud vastavalt II lisale viivitamata komisjoni ja sekkumisametit; edukas pakkuja võib siiski taotleda, et sekkumisamet eraldaks talle sekkumisvarudest ilma lisatasuta teise partii ettenähtud kvaliteediga pehmet nisu. Sel juhul tagatist ei vabastata. Partii tuleb asendada kolme päeva jooksul pärast eduka pakkuja vastavat taotlust. Edukas pakkuja teatab sellest vastavalt II lisale viivitamata komisjonile.
            
         2.   Kui pehme nisu viiakse ära enne analüüsitulemuste teadasaamist, kannab alates partii äraviimisest kogu riski edukas pakkuja, ilma et see piiraks eduka pakkuja õiguste kaitset ladustaja suhtes.
   3.   Kui edukas pakkuja ei ole saanud pärast korduvaid asendamisi ettenähtud kvaliteediga asenduspartiid ühe kuu jooksul alates tema vastavast taotlusest, vabastatakse ta kõikidest kohustustest ning tagatised vabastatakse pärast seda, kui ta on teavitanud vastavalt II lisale viivitamata komisjoni ja sekkumisametit.
   4.   Välja arvatud juhul, kui analüüsi lõpptulemused näitavad sekkumise jaoks sätestatud miinimumomadustest madalamat kvaliteeti, kannab 500 tonni suuruseid koguseid käsitlevate analüüside puhul lõikega 1 ettenähtud proovide võtmise ja analüüsi läbiviimise kulud, kuid mitte ümberpaigutamiskulud, Euroopa Põllumajanduse Arendus- ja Tagatisfond (EAGGF). Ümberpaigutamisega ja eduka pakkuja poolt taotletavate lisaanalüüsidega seotud kulud kannab edukas pakkuja.
   Artikkel 7
   Erandina komisjoni määruse (EMÜ) nr 3002/92 (6) artiklist 12 tehakse käesolevale määrusele vastava rukki müügiga seotud dokumentidesse ning eriti ekspordilitsentsidesse, määruse (EMÜ) nr 3002/92 artikli 3 lõike 1 punktis b nimetatud väljaviimiskorraldusse, ekspordideklaratsiooni ja vajaduse korral kontrolleksemplari T5 järgmine kanne:
   
               —
            
            
               Trigo blando de intervención sin aplicación de restitución ni gravamen, Reglamento (CE) no 458/2005
            
         
               —
            
            
               Intervenční pšenice obecná nepodléhá vývozní náhradě ani clu, nařízení (ES) č. 458/2005
            
         
               —
            
            
               Blød hvede fra intervention uden restitutionsydelse eller -afgift, forordning (EF) nr. 458/2005
            
         
               —
            
            
               Weichweizen aus Interventionsbeständen ohne Anwendung von Ausfuhrerstattungen oder Ausfuhrabgaben, Verordnung (EG) Nr. 458/2005
            
         
               —
            
            
               Pehme nisu sekkumisvarudest, mille puhul ei rakendata toetust või maksu, määrus (EÜ) nr 458/2005
            
         
               —
            
            
               Μαλακός σίτος παρέμβασης χωρίς εφαρμογή επιστροφής ή φόρου, κανονισμός (ΕΚ) αριθ. 458/2005
            
         
               —
            
            
               Intervention common wheat without application of refund or tax, Regulation (EC) No 458/2005
            
         
               —
            
            
               Blé tendre d'intervention ne donnant pas lieu à restitution ni taxe, règlement (CE) no 458/2005
            
         
               —
            
            
               Frumento tenero d'intervento senza applicazione di restituzione né di tassa, regolamento (CE) n. 458/2005
            
         
               —
            
            
               Intervences parastie kvieši bez kompensācijas vai nodokļa piemērošanas, Regula (EK) Nr. 458/2005
            
         
               —
            
            
               Intervenciniai paprastieji kviečiai, kompensacija ar mokesčiai netaikytini, Reglamentas (EB) Nr. 458/2005
            
         
               —
            
            
               Intervenciós búza, visszatérítés, illetve adó nem alkalmazandó, 458/2005/EK rendelet
            
         
               —
            
            
               Zachte tarwe uit interventie, zonder toepassing van restitutie of belasting, Verordening (EG) nr. 458/2005
            
         
               —
            
            
               Pszenica zwyczajna interwencyjna niedająca prawa do refundacji ani do opłaty, rozporządzenie (WE) nr 458/2005
            
         
               —
            
            
               Trigo mole de intervenção sem aplicação de uma restituição ou imposição, Regulamento (CE) n.o 458/2005
            
         
               —
            
            
               Intervenčná pšenica obyčajná nepodlieha vývozným náhradám ani clu, nariadenie (ES) č. 458/2005
            
         
               —
            
            
               Intervencija navadne pšenice brez zahtevkov za nadomestila ali carine, Uredba (ES) št. 458/2005
            
         
               —
            
            
               Interventiovehnä, johon ei sovelleta vientitukea eikä vientimaksua, asetus (EY) N:o 458/2005
            
         
               —
            
            
               Interventionsvete, utan tillämpning av bidrag eller avgift, förordning (EG) nr 458/2005.
            
         Artikkel 8
   1.   Määruse (EMÜ) nr 2131/93 artikli 13 lõike 4 kohaselt esitatud tagatis vabastatakse kohe, kui edukatele pakkujatele on väljastatud ekspordilitsentsid.
   2.   Erandina määruse (EMÜ) nr 2131/93 artiklist 17 kaetakse eksportimise kohustus tagatisega, mille summa on võrdne pakkumismenetluse päeval kehtiva hinna ja määratud hinna vahega ning ei ole kunagi madalam kui 25 eurot tonni kohta. Pool sellest summast esitatakse ekspordilitsentsi väljastamisel ja ülejäänu esitatakse enne teravilja äraviimist.
   Artikkel 9
   Tšehhi sekkumisamet teavitab komisjoni saadud pakkumistest hiljemalt kahe tunni jooksul pärast pakkumiste esitamise tähtaja lõppu. Sellisel teavitamisel peab kasutama III lisas sätestatud näidist ning IV lisas sätestatud faksinumbrit.
   Artikkel 10
   Käesolev määrus jõustub Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. märts 2005
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 270, 21.10.2003, lk 78.
   
      (2)  EÜT L 191, 31.7.1993, lk 76. Määrust on viimati muudetud määrusega (EÜ) nr 2045/2004 (ELT L 354, 30.11.2004, lk 17).
   
      (3)  Sh Kosovosse, nagu seda määratletakse Ühinenud Rahvaste Organisatsiooni Julgeolekunõukogu 10. juuni 1999. aasta resolutsioonis nr 1244.
   
      (4)  EÜT L 152, 24.6.2000, lk 1.
   
      (5)  EÜT L 100, 20.4.2000, lk 31.
   
      (6)  EÜT L 301, 17.10.1992, lk 17.
   
      I LISA
      
                  (tonnides)
               
            
                  Ladustamise koht
               
               
                  Kogus
               
            
                  Stredocesky, Jihocesky, Plzensky, Karlovarsky, Ustecky, Libcrecky, Kralovehradecky, Pardubicky, Vysocina, Jihomoravsky, Olomoucky, Zlinsky, Moravskoslezsky
               
               
                  300 000
               
            
   
      II LISA
      Teatis Tšehhi sekkumisameti valduses oleva pehme nisu eksporti käsitleva alalise pakkumismenetluse kohastest partiidest keeldumise kohta
      (määruse (EÜ) nr 458/2005 artikli 6 lõige 1)
      
                  —
               
               
                  Eduka pakkuja nimi:
               
            
                  —
               
               
                  Lepingu sõlmimise kuupäev:
               
            
                  —
               
               
                  Eduka pakkuja partiist keeldumise kuupäev:
               
            
                  Partii number
               
               
                  Kogus tonnides
               
               
                  Silo aadress
               
               
                  Ülevõtmisest keeldumise põhjus
               
            
                   
               
               
                   
               
               
                   
               
               
                  
                              —
                           
                           
                              mahukaal (kg/hl)
                           
                        
            
                   
               
               
                   
               
               
                   
               
               
                  
                              —
                           
                           
                              kasvama läinud terade protsent
                           
                        
            
                   
               
               
                   
               
               
                   
               
               
                  
                              —
                           
                           
                              mitmesuguste lisandite protsent (Schwarzbesatz)
                           
                        
            
                   
               
               
                   
               
               
                   
               
               
                  
                              —
                           
                           
                              laitmatu kvaliteediga põhiteravilja hulka mittekuuluvate koostisosade protsent
                           
                        
            
                   
               
               
                   
               
               
                   
               
               
                  
                              —
                           
                           
                              muu
                           
                        
            
   
      III LISA
      Alaline pakkumismenetlus Tšehhi sekkumisameti valduses oleva pehme nisu eksportimiseks
      (määrus (EÜ) nr 458/2005)
      
                  1
               
               
                  2
               
               
                  3
               
               
                  4
               
               
                  5
               
               
                  6
               
               
                  7
               
            
                  Pakkujate järjekorranumber
               
               
                  Partii number
               
               
                  Kogus tonnides
               
               
                  Pakkumishind
                  (EUR/t) (1)
                  
               
               
                  Hinnatõus
                  (+)
                  Hinnalangus
                  (–)
                  (EUR/t)
                  (p.m.)
               
               
                  Kaubanduslikud kulud
                  (EUR/t)
               
               
                  Sihtkoht
               
            
                  1
               
               
                   
               
               
                   
               
               
                   
               
               
                   
               
               
                   
               
               
                   
               
            
                  2
               
               
                   
               
               
                   
               
               
                   
               
               
                   
               
               
                   
               
               
                   
               
            
                  3
               
               
                   
               
               
                   
               
               
                   
               
               
                   
               
               
                   
               
               
                   
               
            
                  jne
               
               
                   
               
               
                   
               
               
                   
               
               
                   
               
               
                   
               
               
                   
               
            
         (1)  See hind sisaldab pakkumises käsitletud partiiga seotud hinnatõuse ja -langusi.
   
   
      IV LISA
      Brüsselisse helistamisel kasutada ainult põllumajanduse peadirektoraadi (D.2) numbrit:
      
                  —
               
               
                  faks: (32-2) 292 10 34